  Майя Бывальцева Та арняе Удмуртиын 20 градусозь кезьытскоз, лымы трос усьыны кулэ ӧвӧл. Со сярысь улосвыл  пресс-службаез ивортӥз. Ортчем шутэтскон нуналъёсы элькунын толэзьем эсэплэн 10-40 процентэз лымы усиз, тӧдьы шобрет 10-15 сантиметрозь будӥз. Таяз арняе ужан нуналъёсы дырын-дырын ӧжыт лымыялоз, удмуртарняе гинэ куазь тросгес лымызэ ӝоктоз. Арня шорозь Удмуртие Арктикаысь кезьыт омыр вуоз, температура лэзькоз. 23-тӥ шуркынмонэ нунал ӵоже -5…-10, 24-тӥ шуркынмонэ -10…-15 градус луоз. Покчиарняе, 25-тӥ шуркынмонэ, термометрлэн пусэз -15…-20 градусозь лэзькоз, нуназе -6…-12 градус котырын возиськоз. Удмуртарняе, 26-тӥ шуркынмонэ, выльысь шунытскоз: уйин -8…-134, нуназе -1…-6 градусозь. Куд-ог интыосын йӧвалег кылдыны быгатоз, тӧл секундскын 10-14 метрозь кужмоялоз. Нырысь-валысь чакланъёсъя, шутэтскон нуналъёсы температура та вакытлы эсэпъёслэсь вылӥынгес возиськоз, шӧдскымон лымыяны кулэ ӧвӧл.  Тегъёс: Ижкар Гидрометцентр Удмуртия куазь лымы  